Държавен вестник, бр. 80, 2019 г., стр. 23

БРОЙ  80	
Д Ъ Р Ж А В Е Н  В Е С Т Н И К 	
СТР.  23  
(д) Без да накърнява другите си права по 
настоящото Споразумение и/или съгласно 
приложимото право, ЕБВР може да прекрати 
настоящото Споразумение незабавно след 
писмено предизвестие до Бенефициента по 
всяко време, ако Бенефициентът е участвал 
в Забранена практика, предвидена в член 15 
(Забранени практики).
(е) Независимо от предсрочното прекра­
тяване на настоящото Споразумение Бене­
фициентът изплаща на ЕБВР всяка дължима 
сума за онази част от Услугите, които вече 
са предоставени от ЕБВР и одобрени от Бе­
нефициента, което Одобряване не се задържа 
неоснователно преди датата на получаването 
на уведомлението от ЕБВР за предсрочно 
прекратяване. Бенефициентът възстановява 
на ЕБВР всички направени разходи и/или 
поети ангажименти, включително направе­
ните от Консултантите, ангажирани от ЕБВР, 
до предсрочното прекратяване на Договора 
във връзка с предоставянето на Услугите, 
както и разходите, свързани с навременното 
и организирано прекратяване на настоящото 
Споразумение и предоставянето на Услугите.
(ж) Разпоредбите на член 6 (Възнаграждение 
и плащане), член 8 (Интелектуална собстве­
ност), член 9 (Поверителност), член 13 (Отго­
ворност), член 16 (Привилегии и имунитети на 
ЕБВР), член 20 (Прекратяване), член 22 (При­
ложимо право), член 23 (Уреждане на спорове), 
член 25 (Правоприемници и приобретатели, 
забрана за възлагане без съгласие) и член 27 
(Известия и адреси, английски език) остават 
в сила след прекратяването на настоящото 
Споразумение.
Член 21 – Изменения
(а) Всяко изменение на настоящото Спора­
зумение следва да бъде в писмена форма чрез 
извършването на официално изменение на 
настоящото Споразумение („Изменението“) и 
да е подписано от надлежно упълномощените 
представители на Страните.
(б) Изменението на настоящото Споразу­
мение не подлежи на ратификация съгласно 
член 85, алинея 3 от Конституцията на Ре­
публика България, освен когато Изменени­
ето засяга релевантни въпроси, посочени 
в член 85, алинея 1 от Конституцията на 
Република България, което ще се определя 
в тясно сътрудничество между Страните.
(в) Измененията в настоящото Споразу­
мение, които не подлежат на процедурата 
по ратификация съгласно член 21, буква (б) 
от настоящото Споразумение, влизат в сила 
на датата, на която подписва последната от 
двете Страни.
(г) Измененията на настоящото Споразу­
мение, които изискват ратификация, влизат 
в сила на датата, която е последна от: (i) 
датата, на която подпише последната от 
двете страни: и (ii) датата, на която ЕБВР 
е получила писмено уведомление от Бене­
фициента, потвърждаващо, че са изпълнени 
следните условия:
(i) Парламентът на Република България 
е ратифицирал Изменението; и
(ii) Бенефициентът е публикувал Из­
менението в „Държавен вестник“ на 
Република България.
Член 22 – Приложимо право
Приложимо право по настоящото Спо­
разумение е английското право. За всички 
извъндоговорни задължения, произтичащи от 
или във връзка с настоящото Споразумение, 
се прилага английското право.
Член 23 – Уреждане на спорове
Всеки спор, разногласие или претенция, 
произтичащи от или във връзка със: (1) на­
стоящото Споразумение, (2) нарушаването, 
прекратяването или невалидността му, или 
(3) каквито и да е извъндоговорни задъл­
жения, произтичащи от или във връзка с 
настоящото Споразумение, се разрешават 
чрез арбитраж в съответствие с Арбитраж­
ните правила на UNCITRAL, които са в сила 
към момента. Арбитрите са трима (3) – всяка 
страна назначава един арбитър и избраните 
по този начин двама арбитри избират третия 
арбитър, който действа като председател 
на арбитражния трибунал. Назначаващият 
орган за целите на Арбитражните прави­
ла на UNCITRAL е LCIA (Международен 
арбитражен съд в Лондон). Седалището и 
мястото на арбитража са Лондон, Англия, 
и по време на цялото арбитражно производ­
ство се използва английски език. Страните 
по Споразумението се отказват от всякакви 
права съгласно Арбитражния закон на Обе­
диненото кралство от 1996 г. или по друг 
начин да обжалват арбитражно решение, или 
да търсят решение от съдилищата на Англия 
или друга държава. Арбитражният трибунал 
не е упълномощен да предостави и Бенефи­
циентът се съгласява, че няма да търси от 
каквито и да било съдебни органи каквито и 
да било временни мерки или съдебна защита 
срещу ЕБВР, независимо от каквито и да 
било разпоредби на Арбитражните правила 
на UNCITRAL. В арбитражното производство 
не се включват или обединяват други страни 
или други спорове. Всяка присъда, издадена 
от арбитрите, е окончателна и обвързваща 
за страните и замества всяко друго средство 
за правна защита.
Член 24 – Запазване на права
Никакъв подход, както и никакво неизпъл­
нение или забавяне от страна на която и да 
е от Страните по настоящото Споразумение